ट्रांसफार्मर को ऊंचा उठाने की मांग को लेकर एईएन को ज्ञापन
होलिकाचौक स्थित बिजली ट्रांसफार्मर को ऊंचा उठाने की मांग को लेकर शनिवार को नागरिकों की ओर से बिजली विभाग के सहायक अभियंता को ज्ञापन दिया गया। किरयाना व्यापार मंडल के मंत्री बाल कृष्ण व्यास, सुशील पारीक एवं पूर्व पार्षद शरीफ मोहम्मद के नेतृत्व में सहायक अभियंता मदन शर्मा को ज्ञापन देकर होलिका चौक में लगे विद्युत ट्रांसफार्मर को ऊंचा उठाने की मांग की गई। ज्ञापन में बताया गया है कि ट्रांसफार्मर नीचा होने के कारण अक्सर यहां पशुओं के चपेट में आने का खतरा मंडराता रहता है। इसके अलावा अब आगामी दिनों में होली पर्व पर होलिका दहन भी यहीं होगा। इसमें हजारों महिला-पुरुषों की भीड़ आएगी। ऐसे में ट्रांसफार्मर नीचा होने के कारण कभी भी दुर्घटना हो सकती है। ज्ञापन देने के बाद विभाग के जेईएन जितेंद्र सैनी ने मौका के मुआयना कर होली से पहले समस्या के समाधान का आश्वासन दिया। इस मौके पर बाबूलाल सैनी, कन्हैया दायमा, हरीश स्वामी ,यतीश स्वामी समेत अनेक लोग उपस्थित रहे।
नोहर. एईएन को ज्ञापन देते हुए नागरिक।
hin_Deva hin_Deva hin_Deva